Diari Oficial de la Generalitat Valenciana


Sumari del DOGV 8017, del 07-04-2017 (2017/2942)

RESOLUCIÓ de 3 d'abril de 2017, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020 per a l'exercici 2017, i s'incrementa el pressupost assignat a la convocatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2942


Data del document
:   03-04-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 d'abril de 2017, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020 per a l'exercici 2017, i s'incrementa el pressupost assignat a la convocatòria. [2017/2942]  
Mitjançant una Resolució, de 7 de febrer de 2017, es van convocar ajudes a les inversions en explotacions agràries en el marc del Programa de Desenvolupament Rural de la Comunitat Valenciana 2014-2020, a l'empara de l'Ordre 29/2016, de 31 d'octubre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores d'aquestes ajudes per a l'execució en l'àmbit de la Comunitat Valenciana de la mesura d'ajuda a les inversions en actius físics establida en l'article 17, apartat 1, lletra a) del Reglament (UE) 1305/2013, del Parlament Europeu i del Consell, de 17 de desembre de 2013, relativa a l'ajuda al desenvolupament rural a través del Fons Europeu Agrícola de Desenvolupament Rural.  
D'acord amb el que estableix l'article 21 de l'annex I de l'ordre esmentada, en la Resolució de 7 de febrer de 2017 es va establir un import màxim aplicable a la convocatòria de 28.859.294 EUR i també la seua distribució per anualitats. Així mateix, es va establir un termini de presentació de sol·licituds de 2 mesos a comptar des de l'endemà de la publicació de la referida resolució en el Diari Oficial de la Generalitat Valenciana.  
No obstant això, l'important nombre d'agricultors interessats a sol·licitar aquestes ajudes, després d'un període de quatre anys sense convocar-ne, fa convenient ampliar el termini de presentació de sol·licituds, d'acord amb les disposicions de la Llei de 39/2015, de procediment administratiu comú, i també incrementar el pressupost previst, d'acord amb el pressupost assignat a la mesura en el Programa de desenvolupament rural de la Comunitat Valenciana 2014-2020.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les presents ajudes són compatibles amb la política comunitària de competència, d'acord amb l'article 81.2 del Reglament (UE) 1305/2013, segons el qual els articles 107, 108 i 109 del TFUE no seran aplicables als pagaments efectuats pels Estats membres en virtut i de conformitat amb aqueix reglament, ni al finançament suplementari estatal previst en l'article 82, dins de l'àmbit d'aplicació de l'article 42 del TFUE.  
  
De conformitat amb allò que disposa l'article 28 de la Llei 5/1983, de 30 de desembre, del Consell, i també el Decret 80/2016, d'1 de juliol, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i encara l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Apartat primer. Termini i lloc de presentació de les sol·licituds  
1. El termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020, establit mitjançant una Resolució, de 7 de febrer de 2017, per la qual es van convocar ajudes, a l'empara de l'Ordre 29/2016, s'amplia fins al dia 28 d'abril de 2017.  
2. Les persones jurídiques estan obligades a relacionar-se amb la Generalitat exclusivament a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, per la qual cosa aquestes persones, i també els sol·licitants que siguen persones físiques però opten per aquesta via, hauran de presentar les sol·licituds telemàticament a través de la seu electrònica de la Generalitat en l'adreça següent:  
http://www.gva.es/va/inicio/procedimientos'id\_Proc=574.  
  
  
La resta de sol·licitants han de presentar la sol·licitud, preferentment, en les oficines comarcals de la Conselleria d'Agricultura, Medi Ambient, Canvi Climàtic i Desenvolupament Rural corresponents a la ubicació de l'explotació agrària descrita en la sol·licitud o, a falta d'això, en qualsevol dels registres prevists en la legislació reguladora del procediment administratiu comú.  
  
Apartat segon. Finançament  
1. S'incrementa l'import global màxim per a la convocatòria d'ajudes establida mitjançant la Resolució de 7 de febrer de 2017, per la qual es van convocar ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020, a l'empara de l'Ordre 29/2016, fins a 13.652.699 EUR, distribuïdes en les anualitats següents:  
  
Anualitat 2017: 2.000.000 EUR.  
Anualitat 2018:16.273.017 EUR.  
Anualitat 2019: 5.000.000 EUR.  
Anualitat 2020: 3.000.000 EUR.  
  
El finançament es farà amb càrrec a l'assignació establida en el Programa de desenvolupament rural de la Comunitat Valenciana 2014-2020, que arreplega una despesa pública total per al període de 37.264.522 EUR, segons els percentatges de cofinançament que s'estableixen en aqueix document.  
2. L'ajuda està inclosa dins de la mesura 4, operació 4.1.1, Ajuda a les inversions en explotacions agràries, del Programa de desenvolupament rural de la Comunitat Valenciana 2014-2020, adoptat per la Comissió Europea el 28 de juliol de 2015, i el finançament d'aquesta es farà amb càrrec a la línia de subvenció SO83300 del capítol VII del pressupost de l'Agència Valenciana de Foment i Garantia Agrària, corresponent a l'aplicació a la Comunitat Valenciana de la Política Agrícola Comuna per a cada exercici, tenint compte els percentatges de participació que corresponen al Fons Europeu Agrícola de Desenvolupament Rural (FEADER), el Ministeri d'Agricultura, Alimentació i Medi Ambient i la Generalitat Valenciana en el Pla Financer del Programa de desenvolupament rural de la Comunitat Valenciana 2014-2020.  
  
Apartat tercer. Règim de recursos contra la present resolució  
La present resolució posa fi a la via administrativa i contra aquesta pot interposar-se potestativament un recurs de reposició davant del director de l'Agència Valenciana de Foment i Garantia Agrària en el termini un mes, comptat des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, o impugnar-se directament davant dels jutjats contenciosos administratius en el termini de dos mesos, a comptar des de l'endemà de la seua publicació, d'acord amb el que estableixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 3 d'abril de 2017.- El director de l'Agència Valenciana de Foment i Garantia Agrària: Francisco Rodríguez Mulero.